সরস্বতী পুজো: পরীক্ষার মতোই ‘ফলে’র চিন্তায় মাথায় হাত ছাত্র ছাত্রীদের

ওয়েব ডেস্ক: সরস্বতী (Saraswati Puja) বিদ্যার দেবী। ছাত্র ছাত্রীরা স্কুল, কলেজ, পাড়ায়, আবাসনে, ক্লাবে এই পুজোর আয়োজন করে থাকে। নিজেরা টাকা দিয়ে, চাঁদা তুলে এই পুজোর আয়োজন করে। শুধু পুজো নয় তার সঙ্গে হয় সাংস্কৃতিক অনুষ্ঠানও (Cultural Programme)। কড়ি বেশি হলে খাবার ব্যবস্থাও থাকে। এমনিতে নিত্যপণ্যের মূলবৃদ্ধিতে নাভিশ্বাস উঠছে। তারই মধ্যে ফলের দাম চড়া। ফলে মাথায় হাত পড়েছে পড়ুয়াদের। এবার দুদিন সরস্বতী পুজো রবি ও সোমবার। তবে সোমবারই মূলত সরস্বতী পুজো হবে। মানিকতলা বাজারে ফল ও সবজি বাজার ঘুরে দেখল কলকাতা টিভি। সবজির দাম কিছুটা কম থাকলেও ফলের দাম বেশ চড়া। বেশি দাম দিয়েই ক্রেতাদের ফল কিনতে হচ্ছে। এবার সরস্বতী পুজোর আগের দিন কেন্দ্রীয় বাজেট। সেই বাজেটে কি মধ্যবিত্ত ও নিম্নবিত্তদের স্বস্তির খবর মিলবে? সেদিকে তাকিয়ে অনেকে।

শুক্রবার কলকাতায় কীরকম ছিল মধ্য কলকাতার মানিকতলা বাজারের ফলের দাম?

ফল-

আপেল – ১৫০ টাকা কেজি
পেয়ারা – ৮০ টাকা কেজি
কমলা লেবু – ১০ টাকা পিস
মৌসম্বি লেবু – ১০ টাকা পিস
সাঁকালু – ৪০ টাকা কেজি
শসা – ৫০ টাকা কেজি
কুল – ৮০ টাকা কেজি
আঙুর – ১৫০ টাকা কেজি

সবজি-
আলু – ২৫ টাকা কেজি
বেগুন – ৪০ টাকা কেজি
টমেটো – ২০ টাকা কেজি
কড়াইশুঁটি – ২৫ টাকা কেজি
ফুলকপি – ১০ টাকা পিস
বাঁধাকপি – ২০ টাকা কেজি