নতুন বছরে রবিবারেও বসবে লোকসভার অধিবেশন! কেন?

ওয়েব ডেস্ক : রবিবার (Sunday) বসতে পারে পারে লোকসভার (Loksabha) অধিবেশন। ২০১২ তার পর ২০২০, এর পরেই ২০২৬ সালেও রবিবার বসতে চলেছে সংসদে (Parliament) অধিবেশন। প্রথা বজায় রাখতে মোদি সরকার এমন সিদ্ধান্ত নিতে পারেই বলে মনে করা হচ্ছে। প্রশ্ন হচ্ছে এমন সিদ্ধান্ত কেন নেওয়া হতে পারে?

এর কারণ হল বাজেট। প্রতিবছর ১ ফেব্রুয়ারিতেই বাজেট (Budget) পেশ করে থাকে কেন্দ্রের মোদি সরকার। রীতি অনুযায়ী, নতুন বছরেও বাজেট পেশ করবেন অর্থমন্ত্রী নির্মলা সীতারামন। আর ফেব্রুয়ারির ১ তারিখ পড়তে চলেছে রবিবার। ফলে সেদিন সংসদে অধিবেশন বসতে পারে বলে মনে করছে ওয়াকিবহাল মহল। অবশ্য বাজেট অধিবেশন আগেই শুরু হবে। তার পরেই রবিবার পেশ হবে বাজেট।

আরও খবর : দিল্লি বিমানবন্দরে হাতাহাতি, যাত্রীকে মারধর পাইলটের

২০১৭ সালের আগে সংসদে বাজেট পেশ হত ফেব্রুয়ারি মাসের শেষ দিনে। তবে পরে এই রীতিতে পরিবর্তন আনে মোদি সরকার (Modi Government)। ২০১৭ সালের পর থেকে বাজেট পেশ হওয়া শুরু হয় ১ ফেব্রুয়ারি থেকে। ২০২৬ সালেও সেই রীতি বজায় থাকবে। ফলে নতুন বছরে ১ ফেব্রুয়ারি রবিবার হলেও, সেদিন সংসদে বসতে পারে অধিবেশন।

এর আগে ২০২০ সালে রবিবার অধিবেশন বসেছিল। করোনা মহামারির কারণে জরুরি ভিত্তিতে সেই অধিবেশন হয়েছিল। তার আগে ২০১২ সালের ১৩ মে অধিবেশনের ৬০ বছর পূর্তি উপলক্ষ্যে রবিবার বিশেষ অধিবেশন বসেছিল সংসদে। এবার ২০২৬ সালে বাজেটের কারণে ফের রবিবার বসতে চলেছে লোকসভার অধিবেশ।